งัดหุ้นโซลูชั่นพุ่ง เย้ยข่าวถูกตรวจสอบ
นักลงทุนลุยไฟเก็งกำไรแม่-ลูก SLC ไม่สนข่าวถูกตรวจสอบ
23 ก.ค. 2553

นักลงทุนลุยไฟเก็งกำไรแม่-ลูก SLC ไม่สนข่าวถูกตรวจสอบ 
ผู้สื่อข่าวรายงาน ว่า ราคาหุ้นบริษัท โซลูชั่น คอนเนอร์ ( 1998 ) หรือ SLC และใบสำคัญแสดงสิทธิซื้อหุ้นสามัญ ( SLC – W 1 ) ซึ่งถูกตลาดหลักทรัพย์ตรวจสอบ พื้นตัวขึ้นจากวันก่อน โดยมีแรงรับซื้อเข้ามา ฉุดราคาปรับตัวขึ้น แม้ว่าช่วงเช้ายังมีแรงขายต่อเนื่องทำให้ราคาหุ้นทั้ง 2 ตัวปรับตัวลง  โดย SLC เปิดต่ำสุด 0.50 บาท ลดลง 0.04 บาท แต่หลังจากนั้นแรงซื้อที่มีเข้ามาต่อเนื่อง กระชากราคา SLC พุ่งไปปิดสูงสุดในช่วงเช้าที่ 0.59 บาท เพิ่มขึ้น 0.05 บาท มูลค่าซื้อขาย 61.77 ล้านบาท ส่วน SLC- W 1 เปิดต่ำสุดเสมอตัว 0.13 บาท และปิดสูงสุดในช่วงเช้า 0.16 บาท เพิ่มขึ้น 0.03 บาท หรือ 23.08 % มูลค่าซื้อขายเบาบาง 7.66 ล้านบาท 
แหล่งข่าวจากเจ้าหน้าที่การตลาด กล่าวว่า หุ้นทั้ง 2 ตัวมีแรงซื้อเก็งกำไรเข้ามา โดยคาดว่าราคาสามารถฟื้นตัวได้ เนื่องจากมีข่าวเพิ่มทุนและแจกวอแรนต์หนุน แต่ให้ระวังการเก็งกำไร เนื่องจากมีโอกาสถูกตลาดหลักทรัพย์กำหนดให้วางเงินสดก่อนซื้อ (แคชบาลานซ์)